text: Cyklede 113.000 kroner hjem til Knæk Cancer
  18 oktober 2015 kl. 17.23
  Jesper Mathiasen har sammen med 31 andre trampet sig gennem Europa på cykel  og kan nu give 113.000 kroner til Knæk Cancer.
  I hele den kommende uge hjælper vi her på TV SYD Kræftens Bekæmpelse med at samle ind til kampen mod den frygtede sygdom.
  Og en populær og effektiv måde at få penge i indsamlings-bøssen på, er at sætte sig på cyklen. Og det har Jesper Mathiasen fra Tønder gjort. Han har sammen med 31 andre trampet sig gennem Europa og kan nu give 113.000 kroner til Knæk Cancer.
   
  Baggrunden er tragisk. Jesper Mathiasens mor døde af kræft - og det satte gang i tanken om at være med til at skaffe til kampen mod kræft.
  
  